Дахэу икIи зэIузэпэщу
Кулиевым и цIэр зезыхьэ уэрамым тет Къалэ библиотекэм дунейпсо мардэщIэм тету и лэжьыгъэр къызэригъэпэщащ.
Тхылъ хъумапIэхэр къэгъэщIэрэщIэжыным къэралым нобэ хуищI гулъытэм лэжьыгъэ купщIафIэкIэ япэу пэджэжахэм ящыщщ ди республикэр. Къэтщтэнщи, ди библиотекэхэр мэлажьэ, я гъэтIылъыгъэхэм хагъахъуэ мыхъумэ, хагъэщIыркъым, цIыхум хуаIэ пыщIэныгъэр зэрамыгъэкIуэдыным я зэфIэкI ирахьэлIэ. Псом ящхьэрауэ, къыдэкIуэтей щIэблэм я гупсысэм нахьэсыф тхылъыр цIыхум и зыужьыныгъэмрэ щIэныгъэмрэ я къежьапIэу сыт щыгъуи къызэрынэжынур.
ЛэжьакIуэхэм я жэрдэмкIэ зыхуей хуагъэзащ псымрэ уэздыгъэмрэ я кIуапIэхэр, лъэгум къыщыщIэдзауэ унащхьэм щыщIэкIыжу, щIыхьэпIэм иращIылIа зэрагъэщIэращIэ лэжьыгъэ къудейм удехьэх. Зэманым къигъэува щIэрыщIагъ куэд халъхьащ я IэнатIэми: тхылъ еджэхэр зыхуеину псомкIи къызэгъэпэща пэшым хэтщ пщIэншэу лажьэ интернет зэпыщIэныгъэр, сабийхэм папщIэ джэгупIэ пэш, нэгъуэщIхэри. Библиотекэм къекIуалIэ щIалэгъуалэм мастер-класс гъэщIэгъуэнхэр щIадзауэ драгъэкIуэкI. Дэтхэнэ зыми иджы абы щигъуэтынущ и гум къыдэкIыу зэлэжьын Iуэху.
Жанхъуэт Зузэ.
